द्धारिका जाने के रास्ते में हमें वहां सार्वजनिक यातायात व्यवस्था का एक अलग ही रूप देखने को मिला । मुझे लगा कि वहां सरकारी बसो की व्यवस्था कुछ कम है और आस पास के गांवो और छोटो मोटे हर काम के लिये वहां पर एक देशी जुगाड काम करता है । ये देशी जुगाड है पुराने समय में चलने वाली राजदूत मोटरसाईकिल को मोडिफाई करके बनाया गया एक वाहन जिस पर लोकल की सवारी और सामान ढोने का काम चलता है । और चालक की स्थिति बैठने की कैसी होती है आप खुद देखिये । इसके अलावा ये वाहन काफी रंग रंगीला बनाये रखते हैं और सजाकर रखते है। सच पूछिये तो इसे देखकर बडा रोमांच आया ।